55. ΒΑΣΙΛΙΚΟΝ ΔΙΑΤΑΓΜΑ της 29 Ιαν./11 Φεβ.1950 Περί των καθηκόντων του Γεν.Γραμματέως του Υπουργείου Θρησκευμάτων και Εθνικής Παιδείας. Έχοντες υπ’όψει το άρθρ.1 του υπ’αριθ.9/44 Νόμου «περί καταργήσεως του υπ’αριθ.14/41 Ν.Δ/τος και συστάσεως Γεν.Γραμματείας, παρά τη Κεντρική Υπηρεσία του Υπουργείου Θρησκευμάτων και Εθνικής Παιδείας,προτάσει του Ημετέρου επί των Θρησκευμάτων και Εθνικής Παιδείας Υπουργού μετά σύμφωνον γνώμην του Συμβουλίου Επικρατείας περιλαμβανομένην εις την υπ’αριθ.48 ε.ε. γνωμοδότησιν αυτού, απεφασίσαμεν και διατάσσομεν Άρθρ.1.- Ο Γενικός Γραμματεύς του Υπουργείου Θρησκευμάτων και Εθνικής Παιδείας ασκεί τα εξής καθήκοντα : 1.Προίσταται πασών των υπηρεσιών του Υπουργείου και έχει μετά τον Υπουργόν την ανωτάτην επ’αυτών εποπτείαν. 2.Προεδρεύει του Διοικητικού Συμβουλίου της Κεντρικής Υπηρεσίας του Υπουργείου ως και απάντων των Συμβουλίων, ών κατά την κειμένην νομοθεσίαν προήδρευεν ο Γενικός Διευθυντής του Υπουργείου. 3.Χορηγεί τας επί των κειμένων διατάξεων προβλεπομένας κανονικάς και αναρρωτικάς αδείας εις υπαλλήλους της αρμοδιότητος του Υπουργείου. 4.Υπογράφει αποφάσεις προεγκρίσεως  αναλήψεως δαπανών εις βάρος των οικείων κεφαλαίων και άρθρων του προϋπολογισμού του Υπουργείου μέχρι του ποσού δραχ. 40.000(000) 5.Εισηγείται εις τον Υπουργόν σχέδια Νόμων και Δ/των. 6.Συνυπογράφει τα τιθέμενα υπ’όψιν του Υπουργού έγγραφα και αποφάσεις. 7.Επιβάλλει τας εκ των κειμένων διατάξεων προβλεπομένας ποινάς εις το προσωπικόν εν γένει της αρμοδιότητος του Υπουργείου κατά την δικαιοδοσίαν ην ασκεί ο Υπουργός. 8.Υπογράφει τα έγγραφα δι’ων ζητείται ή παροχή πιστώσεων. 9.Εγκρίνει τας αποφάσεις περί εισαγωγής εις Νοσοκομεία και παροχής νοσηλείων εις υπαλλήλους αρμοδιότητος του Υπουργείου. 10. Εγκρίνει τα πληρωτέα ποσά δι’οδοιπορικά έξοδα των αποσπασμένων ή μετατιθεμένων υπαλλήλων αρμοδιότητος του Υπουργείου, καθώς και των προς επιθεώρησιν εξερχομένων εκτός έδρας τοιούτων υπαλλήλων. Σελ. 14(α) Τεύχος 604-Σελ.10 11.Υπογράφει τας αποφάσεις συστάσεως συνεργείων. 12.Εγκρίνει την έκδοσιν, πιστοποιητικών και αντιγράφων εκ των εν τω Υπουργείω τηρουμένων εγγράφων και βιβλίων. 13.Κοινοποιεί τας εγκυκλίους ετέρων Υπουργείων. 14.Υπογράφει τας προς την Εθνικήν Τράπεζαν της Ελλάδος ή άλλο πιστωτικόν Ίδρυμα εντολάς προς πληρωμήν δαπανών εις βάρος ειδικών λογαριασμών, μέχρι του ποσού των 40.000(000) δραχμών. 15.Υπογράφει τας αποφάσεις προμηθειών, εκτελέσεως έργων, επισκευών κλπ. μέχρι του ποσού των 40.000 (000) δραχμών. Άρθρ.2.-Καταργείται το από 4.3.49 Β.Δ/μα «περί των καθηκόντων του Γενικού Γραμματέως του Υπουργείου Θρησκευμάτων και Εθνικής Παιδείας» το δημοσιευθέν εις το υπ’ αριθ.57 της 5 Μαρτ.1949 φύλλον της Εφημερίδος της Κυβερνήσεως. Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Εις τον αυτόν επί των Θρησκευμάτων και Εθνικής Παιδείας Υπουργόν ανατίθεμεν τη δημοσίευσιν και εκτέλεσιν του παρόντος Δ/τος. 